Sapporo (札幌市; Sapporo-shi e japaneg) zo unan eus kêrioù bras Japan. E miz Ebrel 2005 e oa 1 864 352 den o chom eno. Emañ Sapporo en enez Hokkaido e hanternoz Bro-Japan. Neo ket anv Sapporo ur ger japaneg met ur ger deuet eus an ainoueg, evel kalz anvioù-lech all eus enez Hokkaido. E-pad ar goañv e vez yen an amzer hag erch a ra bep bloaz. Setu perak e voe aozet Choarioù Olimpek 1972 e Sapporo. A-drugarez dar yenijenn e vez lidet eno ivez fest an erch a zo brudet-tre e Bro-Japan. Kizelladurioù erch pe skorn a vez savet a-ratozh evit ar fest-mañ. Brudetoch choazh eo bier melen Sapporo a vez ezporzhiet er bed a-bezh.